Simon Camilleri ta’ 26 sena minn Ħaż-Żabbar, ġie kkundannat tmien xhur ħabs u mmultat €700 wara li nstab ħati li fis-Sajf ta’ sitt snin ilu ttraffika sitt pilloli ecstasy. Fis-sentenza tagħha, il-Qorti waqt li kkunsidrat li ż-żagħżugħ qatt ma kellu akkużi relatati mad-droga, innutat li kien biegħ sitt pilloli lil persuna oħra, li hu ma kienx jaf u li potenzjalment għaddiet uħud minn dawn il-pilloli lil żagħżugħ ieħor li spiċċa vittma ta’ overdose.